กฎกระทรวงการขออนุญาตและการอนุญาตจัดตั้งและประกอบกิจการสวนสัตว์ พ.ศ. 2567
ประกาศวันที่ 2024-11-20

content: กฎกระทรวง การขออนุญาตและการอนุญาตจัดตั้งและประกอบกิจการสวนสัตว์ พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๓๓ วรรคสี่ แห่งพระราชบัญญัติสงวนและคุ้มครองสัตว์ป่า พ.ศ. ๒๕๖๒ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวง ฉบับที่ ๙ (พ.ศ. ๒๕๔๐) ออกตามความในพระราชบัญญัติสงวนและคุ้มครองสัตว์ป่า พ.ศ. ๒๕๓๕
sectionNo: 2
content: ข้อ ๒ ในกฎกระทรวงนี้ “ใบอนุญาต” หมายความว่า ใบอนุญาตจัดตั้งและประกอบกิจการสวนสัตว์ “หนังสือรับรอง” หมายความว่า หนังสือที่อธิบดีออกให้แก่ผู้ประสงค์ที่จะจัดตั้งและประกอบกิจการสวนสัตว์เพื่อใช้ประกอบการพิจารณาขออนุญาตตามกฎหมายอื่นที่เกี่ยวข้องกับการจัดตั้งสวนสัตว์ตามมาตรา ๓๓ วรรคสอง “ผู้ขอรับใบอนุญาต”
sectionNo: 2
content: หมายความว่า ผู้ขอรับใบอนุญาตจัดตั้งและประกอบกิจการสวนสัตว์ “ผู้รับใบอนุญาต” หมายความว่า ผู้ซึ่งได้รับใบอนุญาตจัดตั้งและประกอบกิจการสวนสัตว์ “มาตรฐานการจัดการสวนสัตว์” หมายความว่า มาตรฐานการจัดการสวนสัตว์ที่อธิบดีประกาศกำหนดโดยความเห็นชอบของคณะกรรมการตามมาตรา ๓๓ วรรคสอง “อธิบดี” หมายความว่า
sectionNo: 2
content: อธิบดีกรมอุทยานแห่งชาติ สัตว์ป่า และพันธุ์พืช หรืออธิบดีกรมประมงในกรณีการประกอบกิจการสวนสัตว์ที่เกี่ยวข้องกับสัตว์ป่าที่เป็นสัตว์น้ำ
sectionNo: 3
content: ข้อ ๓ คำขอรับใบอนุญาต คำขอต่ออายุใบอนุญาต คำขอโอนและรับโอนใบอนุญาต คำขอรับใบแทนใบอนุญาต บัญชีแสดงรายการชนิดและจำนวนสัตว์ป่าหรือซากสัตว์ป่า แบบแจ้งชนิดและจำนวนของสัตว์ป่าและซากสัตว์ป่า หนังสือรับรอง และใบอนุญาต ให้เป็นไปตามแบบที่อธิบดีประกาศกำหนด
sectionNo: 4
content: ข้อ ๔ การยื่นคำขอ การแจ้ง การส่งข้อมูลหรือเอกสารหลักฐาน การติดต่อหรือการออกเอกสารหลักฐานใด ๆ รวมทั้งการชำระค่าธรรมเนียมตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการโดยวิธีการและสถานที่
sectionNo: 4
content: ดังต่อไปนี้ (๑) กรณีจัดตั้งและประกอบกิจการสวนสัตว์ซึ่งรวบรวมและจัดแสดงสัตว์ป่าที่มิใช่สัตว์น้ำ (ก) กรุงเทพมหานคร ให้ยื่น ณ สำนักอนุรักษ์สัตว์ป่า กรมอุทยานแห่งชาติ สัตว์ป่า และพันธุ์พืช (ข) จังหวัดอื่น ให้ยื่น ณ สำนักบริหารพื้นที่อนุรักษ์หรือสำนักบริหารพื้นที่อนุรักษ์สาขา กรมอุทยานแห่งชาติ สัตว์ป่า
sectionNo: 4
content: และพันธุ์พืช (๒) กรณีจัดตั้งและประกอบกิจการสวนสัตว์ซึ่งรวบรวมและจัดแสดงสัตว์ป่าที่เป็นสัตว์น้ำ ให้ยื่น ณ กองบริหารจัดการทรัพยากรและกำหนดมาตรการ กรมประมง (๓) กรณีจัดตั้งและประกอบกิจการสวนสัตว์ซึ่งรวบรวมและจัดแสดงทั้งสัตว์ป่าที่มิใช่สัตว์น้ำและที่เป็นสัตว์น้ำรวมกัน ให้ยื่น ณ สถานที่ตาม (๑) และ (๒)
sectionNo: 1
content: หมวด ๑ การขออนุญาตและการออกใบอนุญาต
sectionNo: 5
content: ข้อ ๕ ผู้ใดประสงค์จะจัดตั้งและประกอบกิจการสวนสัตว์ ให้ยื่นคำขอรับใบอนุญาตต่อพนักงานเจ้าหน้าที่ พร้อมเอกสารหรือหลักฐานตามที่ระบุไว้ในแบบคำขอ
sectionNo: 6
content: ข้อ ๖ ผู้ขอรับใบอนุญาตต้องมีคุณสมบัติและไม่มีลักษณะต้องห้าม ดังต่อไปนี้ (๑) เป็นผู้บรรลุนิติภาวะ (๒) เป็นผู้มีภูมิลำเนาหรือถิ่นที่อยู่ในราชอาณาจักร (๓) เป็นผู้มีกรรมสิทธิ์ สิทธิครอบครอง หรือสิทธิที่จะใช้ประโยชน์ในที่ดินหรือสถานที่หรือได้รับอนุญาตให้ใช้ที่ดินของหน่วยงานของรัฐ
sectionNo: 6
content: เพื่อประกอบกิจการสวนสัตว์โดยชอบด้วยกฎหมาย (๔) ไม่เป็นบุคคลล้มละลาย (๕) ไม่เป็นคนไร้ความสามารถหรือคนเสมือนไร้ความสามารถ (๖) ไม่อยู่ระหว่างรับโทษจำคุก (๗) ไม่เคยกระทำความผิดตามกฎหมายว่าด้วยการสงวนและคุ้มครองสัตว์ป่า กฎหมายว่าด้วยศุลกากร
sectionNo: 6
content: หรือกฎหมายว่าด้วยการส่งออกไปนอกและการนำเข้ามาในราชอาณาจักรซึ่งสินค้ากรณีนำเข้าสัตว์ป่ามาในราชอาณาจักร ซึ่งมีอัตราโทษจำคุกขั้นสูงตั้งแต่หกเดือนขึ้นไป หรือเคยได้รับโทษจำคุกแต่พ้นโทษมาแล้วยังไม่เกินห้าปี (๘) ไม่เคยถูกเพิกถอนใบอนุญาต
sectionNo: 6
content: หรือเคยถูกเพิกถอนใบอนุญาตแต่พ้นระยะเวลาห้าปีนับแต่วันที่ถูกคำสั่งเพิกถอน ในกรณีที่ผู้ขอรับใบอนุญาตเป็นนิติบุคคลต้องมีคุณสมบัติตาม (๒) และ (๓) และกรรมการหรือผู้จัดการนิติบุคคลต้องไม่มีลักษณะต้องห้ามตาม (๔) (๕) (๖) (๗) และ (๘) ด้วย
sectionNo: 7
content: ข้อ ๗ เมื่อได้รับคำขอรับใบอนุญาตแล้ว ให้พนักงานเจ้าหน้าที่ตรวจสอบคุณสมบัติและลักษณะต้องห้ามของผู้ขอรับใบอนุญาต รายละเอียดตามคำขอรับใบอนุญาต เอกสาร หรือหลักฐานที่เกี่ยวข้องว่าถูกต้องและครบถ้วนหรือไม่ ในกรณีที่เอกสารหรือหลักฐานตามคำขอรับใบอนุญาตไม่ถูกต้องหรือไม่ครบถ้วน
sectionNo: 7
content: ให้แจ้งผู้ขอรับใบอนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ขอรับใบอนุญาตดำเนินการแก้ไขเพิ่มเติมคำขอรับใบอนุญาต หรือจัดส่งข้อมูล เอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการของข้อมูล
sectionNo: 7
content: เอกสารหรือหลักฐานที่จะต้องยื่นเพิ่มเติมไว้ และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่พนักงานเจ้าหน้าที่กำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์
sectionNo: 7
content: ให้พนักงานเจ้าหน้าที่และผู้ขอรับใบอนุญาตลงนามไว้ในบันทึกนั้นด้วย ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่พนักงานเจ้าหน้าที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป
sectionNo: 7
content: ให้พนักงานเจ้าหน้าที่จำหน่ายเรื่องออกจากสารบบและคืนคำขอให้แก่ผู้ยื่นคำขอรับใบอนุญาตพร้อมทั้งแจ้งเป็นหนังสือถึงเหตุแห่งการคืนคำขอให้ทราบด้วย ในกรณีที่เอกสารหรือหลักฐานตามคำขอรับใบอนุญาตถูกต้องและครบถ้วน ให้ลงทะเบียนการรับคำขอ และออกใบรับคำขอให้แก่ผู้ขอรับใบอนุญาต
sectionNo: 8
content: ข้อ ๘ ในกรณีที่คำขอรับใบอนุญาต รวมทั้งเอกสารหรือหลักฐานถูกต้องและครบถ้วนแล้ว ให้พนักงานเจ้าหน้าที่ตรวจสอบโครงการจัดตั้งและประกอบกิจการสวนสัตว์ แบบแปลนและแผนผังของสวนสัตว์ ตามมาตรฐานการจัดการสวนสัตว์และเสนอความเห็นต่ออธิบดี ในกรณีที่อธิบดีเห็นว่ายังไม่เป็นไปตามมาตรฐานการจัดการสวนสัตว์
sectionNo: 8
content: ให้พนักงานเจ้าหน้าที่แจ้งให้ผู้ขอรับใบอนุญาตทราบภายในเก้าสิบวันนับแต่วันที่รับคำขอ โดยแจ้งให้ผู้ขอรับใบอนุญาตแก้ไขหรือปรับปรุงให้เป็นไปตามมาตรฐานการจัดการสวนสัตว์ภายในระยะเวลาที่กำหนด หากผู้ขอรับใบอนุญาตไม่แก้ไขหรือปรับปรุงภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์ขอรับใบอนุญาต
sectionNo: 8
content: และให้พนักงานเจ้าหน้าที่จำหน่ายเรื่องออกจากสารบบ ในกรณีที่อธิบดีเห็นชอบ ให้ออกหนังสือรับรองให้แก่ผู้ขอรับใบอนุญาต เพื่อนำไปใช้ประกอบการพิจารณาขออนุญาตตามกฎหมายอื่นที่เกี่ยวข้องต่อไป
sectionNo: 9
content: ข้อ ๙ เมื่อดำเนินการก่อสร้างสวนสัตว์เรียบร้อยแล้ว ก่อนการเปิดให้บริการสวนสัตว์ ให้ผู้ขอรับใบอนุญาตมีหนังสือแจ้งความพร้อมของสถานที่พร้อมแบบแจ้งชนิดและจำนวนของสัตว์ป่าและซากสัตว์ป่าไปยังพนักงานเจ้าหน้าที่เพื่อตรวจสอบความถูกต้องของการจัดตั้งสวนสัตว์ ในการนี้
sectionNo: 9
content: ให้พนักงานเจ้าหน้าที่เข้าตรวจสอบโดยไม่ชักช้าและรายงานอธิบดีโดยเร็ว ในกรณีที่อธิบดีพิจารณาแล้วเห็นว่าถูกต้องและเหมาะสม เป็นไปตามมาตรฐานการจัดการสวนสัตว์ ให้พนักงานเจ้าหน้าที่แจ้งให้ผู้ขอรับใบอนุญาตทราบผลการพิจารณาของอธิบดีภายในหกสิบวันนับแต่วันที่ได้รับแจ้ง
sectionNo: 9
content: พร้อมกับแจ้งให้ผู้ขอรับใบอนุญาตชำระค่าธรรมเนียมใบอนุญาตให้ครบถ้วนภายในระยะเวลาที่กำหนด เมื่อผู้ขอรับใบอนุญาตได้ชำระค่าธรรมเนียมใบอนุญาตแล้ว ให้อธิบดีออกใบอนุญาตต่อไป ในกรณีที่ผู้ขอรับใบอนุญาตไม่ชำระค่าธรรมเนียมใบอนุญาตภายในระยะเวลาที่กำหนดตามวรรคหนึ่ง
sectionNo: 9
content: ให้ถือว่าผู้ขอรับใบอนุญาตไม่ประสงค์จะรับใบอนุญาต และให้พนักงานเจ้าหน้าที่จำหน่ายเรื่องออกจากสารบบ ในกรณีมีคำสั่งไม่อนุญาต ให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบภายในสิบห้าวันนับแต่วันที่มีคำสั่งไม่อนุญาต พร้อมด้วยเหตุผลและสิทธิอุทธรณ์
sectionNo: 10
content: ข้อ ๑๐ ให้ผู้รับใบอนุญาตแสดงใบอนุญาตต่อพนักงานเจ้าหน้าที่เมื่อมีการร้องขอ โดยจะแสดงด้วยวิธีการทางอิเล็กทรอนิกส์หรือวิธีการอื่นใดตามที่อธิบดีกำหนดซึ่งต้องไม่เป็นภาระแก่ผู้รับใบอนุญาตเกินสมควร
sectionNo: 11
content: ข้อ ๑๑ ในกรณีที่ผู้รับใบอนุญาตประสงค์จะเปลี่ยนแปลงรายละเอียดในโครงการจัดตั้งและประกอบกิจการสวนสัตว์ แบบแปลน หรือแผนผังสวนสัตว์ โดยเป็นการเพิ่มหรือลดขนาดพื้นที่หรือเพิ่มหรือลดสถานที่ในการประกอบกิจการสวนสัตว์ ซึ่งเป็นการต่อเนื่องจากพื้นที่หรือสถานที่ที่ได้รับใบอนุญาตเดิม
sectionNo: 11
content: ให้ยื่นเป็นหนังสือต่อพนักงานเจ้าหน้าที่ พร้อมเอกสารหรือหลักฐานที่เกี่ยวข้อง เมื่อพนักงานเจ้าหน้าที่ตรวจสอบแล้วเป็นไปตามมาตรฐานการจัดการสวนสัตว์ และอธิบดีพิจารณาให้ความเห็นชอบออกหนังสือรับรองเพิ่มเติมแล้ว ให้ดำเนินการตามโครงการจัดตั้งและประกอบกิจการสวนสัตว์ หรือแบบแปลน แผนผังสวนสัตว์ฉบับใหม่ ทั้งนี้
sectionNo: 11
content: ให้นำความข้อ ๙ มาใช้บังคับโดยอนุโลม กรณีที่การเปลี่ยนแปลงรายละเอียดในโครงการจัดตั้งและประกอบกิจการสวนสัตว์ แบบแปลน หรือแผนผังสวนสัตว์ตามวรรคหนึ่ง เป็นการลดขนาดพื้นที่หรือลดจำนวนสถานที่ดังกล่าว และพนักงานเจ้าหน้าที่พิจารณาแล้วเห็นว่ามีผลกระทบต่อสวัสดิภาพสัตว์ป่าในสวนสัตว์
sectionNo: 11
content: ห้ามอนุญาตให้เปลี่ยนแปลงโครงการจัดตั้งและประกอบกิจการสวนสัตว์ หรือแบบแปลน แผนผังสวนสัตว์โดยเด็ดขาด และให้แจ้งเป็นหนังสือให้ผู้ขอรับใบอนุญาตทราบและจำหน่ายเรื่องออกจากสารบบ
sectionNo: 2
content: หมวด ๒ อายุใบอนุญาตและการต่ออายุใบอนุญาต
sectionNo: 12
content: ข้อ ๑๒ ใบอนุญาตจัดตั้งและประกอบกิจการสวนสัตว์ให้มีอายุคราวละไม่เกินห้าปี
sectionNo: 13
content: ข้อ ๑๓ ใบอนุญาตสิ้นผล ในกรณีดังต่อไปนี้ (๑) อธิบดีมีคำสั่งไม่ต่ออายุใบอนุญาต (๒) สวนสัตว์ที่ไม่ได้เปิดให้ผู้เข้าชมเข้าชมสวนสัตว์ เป็นระยะเวลาต่อเนื่องกันเกินหนึ่งปี โดยไม่มีเหตุอันสมควร (๓) ผู้ได้รับใบอนุญาตถึงแก่ความตายและไม่มีทายาทหรือผู้จัดการมรดกรับโอนใบอนุญาตต่อภายในระยะเวลาที่กำหนด (๔)
sectionNo: 13
content: นิติบุคคลเลิกกัน (๕) ครบกำหนดเวลาตามที่ผู้รับใบอนุญาตแจ้งเลิกประกอบกิจการสวนสัตว์ (๖) ถูกเพิกถอนใบอนุญาต (๗) สัตว์ป่าทั้งหมดตามใบอนุญาตตกเป็นของกลางในคดีอาญาหรือถูกยึดในการบังคับคดีทางแพ่งหรือทางปกครอง
sectionNo: 14
content: ข้อ ๑๔ ผู้รับใบอนุญาตซึ่งประสงค์จะต่ออายุใบอนุญาต ให้ยื่นคำขอต่ออายุใบอนุญาตต่อพนักงานเจ้าหน้าที่ภายในเก้าสิบวันแต่ไม่เกินหนึ่งร้อยห้าสิบวันก่อนวันที่ใบอนุญาตสิ้นอายุ พร้อมด้วยเอกสารหรือหลักฐานตามที่ระบุไว้ในคำขอต่ออายุใบอนุญาต ให้นำความในข้อ ๔ ข้อ ๗ และข้อ ๙
sectionNo: 14
content: มาใช้บังคับแก่การพิจารณาคำขอต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลม ในกรณีที่มีเหตุสุดวิสัยหรือพฤติการณ์พิเศษทำให้ไม่สามารถยื่นคำขอต่ออายุใบอนุญาตภายในระยะเวลาตามวรรคหนึ่ง
sectionNo: 14
content: ให้ผู้ขอรับใบอนุญาตยื่นคำขอต่ออายุใบอนุญาตพร้อมแจ้งเหตุแห่งการล่าช้าภายในสิบห้าวันนับแต่วันที่เหตุสุดวิสัยหรือพฤติการณ์พิเศษนั้นสิ้นสุดลง ทั้งนี้ ต้องไม่เกินเก้าสิบวันนับแต่วันที่ใบอนุญาตสิ้นผล
sectionNo: 15
content: ข้อ ๑๕ เมื่อใบอนุญาตสิ้นผล ให้ผู้รับใบอนุญาตหยุดการดำเนินกิจการและรายงานให้พนักงานเจ้าหน้าที่ทราบภายในสามสิบวันนับแต่ใบอนุญาตสิ้นผล รายงานตามวรรคหนึ่งประกอบด้วย (๑) ชนิด จำนวน และประเภทของสัตว์ป่าหรือซากสัตว์ป่าที่คงเหลือตามใบอนุญาตที่สิ้นผลนั้น (๒) แผนการดำเนินการแก่สัตว์ป่าหรือซากสัตว์ป่าตามมาตรา
sectionNo: 15
content: ๗๙
sectionNo: 3
content: หมวด ๓ การโอนใบอนุญาต
sectionNo: 16
content: ข้อ ๑๖ ผู้ใดประสงค์จะขอรับโอนใบอนุญาตให้ยื่นคำขอรับโอนใบอนุญาต พร้อมด้วยเอกสารหรือหลักฐานตามที่ระบุไว้ในแบบคำขอรับโอนใบอนุญาต ให้นำความในข้อ ๔ ข้อ ๖ ข้อ ๗ และข้อ ๙ มาใช้บังคับแก่การพิจารณาคำขอรับโอนใบอนุญาต และการออกใบอนุญาตโดยอนุโลม การอนุญาตให้โอนใบอนุญาต ให้อธิบดีออกใบอนุญาตใหม่ตามใบอนุญาตเดิม
sectionNo: 16
content: และให้ระบุคำว่า “โอน” ไว้ด้านบนขวามือของใบอนุญาตและให้ระบุวัน เดือน ปี ที่อนุญาต สำหรับใบอนุญาตเดิม ให้ประทับตรา “ยกเลิก” มอบให้ผู้รับโอนเพื่อเก็บไว้เป็นหลักฐานในวันที่มารับใบอนุญาต
sectionNo: 17
content: ข้อ ๑๗ ในกรณีที่ผู้รับใบอนุญาตตาย ทายาทหรือผู้จัดการมรดกสามารถประกอบกิจการสวนสัตว์ตามที่ระบุไว้ในใบอนุญาตต่อไปได้ ทั้งนี้ ไม่เกินหนึ่งปีนับแต่วันที่ผู้รับใบอนุญาตตายหรือจนครบอายุตามใบอนุญาตกรณีใบอนุญาตมีอายุไม่ถึงหนึ่งปี
sectionNo: 17
content: และหากทายาทหรือผู้จัดการมรดกของบุคคลดังกล่าวประสงค์จะประกอบกิจการสวนสัตว์ต่อจากผู้รับใบอนุญาต ให้ยื่นคำขอรับโอนใบอนุญาตพร้อมด้วยเอกสารและหลักฐานตามที่ระบุไว้ในแบบคำขอภายในเก้าสิบวันนับแต่วันที่ผู้รับใบอนุญาตตาย ให้นำความในข้อ ๔ ข้อ ๖ ข้อ ๗ และข้อ ๙ มาใช้บังคับแก่การพิจารณาคำขอรับโอนใบอนุญาต
sectionNo: 17
content: และการออกใบอนุญาตโดยอนุโลม
sectionNo: 18
content: ข้อ ๑๘ การโอนใบอนุญาตให้ผู้รับโอนใบอนุญาตรับโอนไปซึ่งสิทธิ หน้าที่ และความรับผิดของผู้รับใบอนุญาตเดิม
sectionNo: 4
content: หมวด ๔ การออกใบแทนใบอนุญาต
sectionNo: 19
content: ข้อ ๑๙ ในกรณีที่ใบอนุญาตสูญหาย ถูกทำลาย หรือชำรุดเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาต พร้อมด้วยเอกสารหรือหลักฐานตามที่ระบุไว้ในแบบคำขอรับใบแทนใบอนุญาต ให้นำความในข้อ ๔ ข้อ ๗ และข้อ ๙ มาใช้บังคับแก่การพิจารณาคำขอรับใบแทนใบอนุญาตและการอนุญาตให้ออกใบแทนใบอนุญาตด้วยโดยอนุโลม
sectionNo: 19
content: การออกใบแทนใบอนุญาต ให้ใช้แบบใบอนุญาตเดิม และระบุคำว่า “ใบแทน” ไว้ที่กึ่งกลางส่วนบนด้านหน้าของใบแทนใบอนุญาตด้วยหมึกสีแดงไว้ด้านบนของใบอนุญาต และให้ระบุวัน เดือน ปี ที่ออกใบแทนใบอนุญาต พร้อมทั้งลงลายมือชื่อและตำแหน่งของพนักงานเจ้าหน้าที่ผู้ออกใบแทนใบอนุญาตกำกับไว้ด้วย
content: บทเฉพาะกาล
sectionNo: 20
content: ข้อ ๒๐ ใบอนุญาตให้จัดตั้งและดำเนินกิจการสวนสัตว์สาธารณะที่ออกตามกฎกระทรวง ฉบับที่ ๙ (พ.ศ. ๒๕๔๐) ออกตามความในพระราชบัญญัติสงวนและคุ้มครองสัตว์ป่า พ.ศ. ๒๕๓๕ ก่อนวันที่กฎกระทรวงนี้มีผลใช้บังคับ ให้ยังคงใช้ได้ต่อไปจนกว่าจะสิ้นอายุหรือถูกเพิกถอน
sectionNo: 21
content: ข้อ ๒๑ คำขอรับใบอนุญาต คำขอต่ออายุใบอนุญาต คำขอรับโอนใบอนุญาต และคำขอรับใบแทนใบอนุญาต ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ระหว่างการพิจารณา ให้ถือว่าเป็นคำขอตามกฎกระทรวงนี้ และให้พิจารณาตามหลักเกณฑ์ที่กำหนดในกฎกระทรวงนี้ ในกรณีคำขอที่ยื่นตามวรรคหนึ่ง
sectionNo: 21
content: และเอกสารหรือหลักฐานที่ยื่นพร้อมคำขอดังกล่าวแตกต่างไปจากที่กำหนดในกฎกระทรวงนี้ ให้พนักงานเจ้าหน้าที่มีอำนาจสั่งให้ดำเนินการแก้ไขเพิ่มเติมคำขอ หรือจัดส่งเอกสารหรือหลักฐานเพิ่มเติมได้ตามความจำเป็นเพื่อให้เป็นไปตามกฎกระทรวงนี้
content: ให้ไว้ ณ วันที่ ๑๕ พฤศจิกายน พ.ศ. ๒๕๖๗ เฉลิมชัย ศรีอ่อน รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓ วรรคสี่ แห่งพระราชบัญญัติสงวนและคุ้มครองสัตว์ป่า พ.ศ. ๒๕๖๒ บัญญัติให้คุณสมบัติและลักษณะต้องห้ามของผู้ขอรับใบอนุญาตและผู้รับโอนใบอนุญาตจัดตั้งและประกอบกิจการสวนสัตว์ หลักเกณฑ์ วิธีการ และเงื่อนไขการขอรับใบอนุญาต การออกใบอนุญาต
content: อายุใบอนุญาต การต่ออายุใบอนุญาต การโอนใบอนุญาต การออกใบแทนใบอนุญาต และการออกหนังสือรับรอง เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้